ตำบลแสนภูดาษ

แสนภูดาษ เป็นตำบลในอำเภอบ้านโพธิ์ จังหวัดฉะเชิงเทรา ปัจจุบันอยู่ในความดูแลของเทศบาลตำบลแสนภูดาษ ลงวันที่ 4 สิงหาคม พ.ศ. 2554 มีผลบังคับใช้ในวันที่ 30 กันยายน ปีเดียวกัน ปัจจุบันเป็นพื้นที่อุตสาหกรรมและเป็นพื้นที่ที่มีการเพิ่มของประชากรสูงมากของจังหวัด

 ที่ตั้งและอาณาเขต 
ตำบลแสนภูดาษมีอาณาเขตติดต่อกับตำบลข้างเคียง ดังนี้ วันที่ 13 พฤษภาคม พ.ศ. 2541
 ทิศเหนือ ติดต่อกับตำบลลาดขวาง
 ทิศตะวันออก ติดต่อกับตำบลคลองบ้านโพธิ์
 ทิศใต้ ติดต่อกับตำบลบางซ่อน
 ทิศตะวันตก ติดต่อกับตำบลท่าสะอ้าน และตำบลหนองจอก (อำเภอบางปะกง จังหวัดฉะเชิงเทรา)

 ประวัติ 
พื้นที่เดิมเป็นด่านเก็บภาษีเรือสินค้าที่ขึ้นล่องตามแม่น้ำบางปะกงระหว่างเมืองชลบุรีกับเมืองฉะเชิงเทรา เสมียนทำหน้าที่จัดเก็บภาษีจะถูกส่งมาจากคลองด่านและเมืองสมุทรปราการ ต่อมาได้ยกเลิกด่านจัดเก็บภาษี จึงเรียกพื้นที่ว่า ด่านเก่า และตั้งเป็นตำบลขึ้น โดยพื้นที่เป็นที่ราบลุ่มชายเลน มีต้นลำพูขึ้นอยู่มากมาย บริเวณโคนต้นจะมีหน่อลำพูแตกออกมาอยู่ใต้ดินและบนดินอย่างเนืองแน่น มองเห็นหน่อลำพูที่โผล่พ้นน้ำมีสีค่อนข้างขาวดื่นดาษนับเป็นแสนหน่อ จึงขนานขื่อกันว่า แสนพูดาษ ก่อนจะเขียนเป็น แสนภูดาษประวัติตำบลแสนภูดาษ อำเภอบ้านโพธิ์ จังหวัดฉะเชิงเทรา - เทศบาลตำบลแสนภูดาษ สืบค้นเมื่อวันที่ 8 พฤศจิกายน พ.ศ. 2567

พ.ศ. 2446 ทางจังหวัดฉะเชิงเทราได้แยกตำบลแสนภูดาษมาเป็นส่วนหนึ่งของอำเภอบ้านโพธิ์ วันที่ 6 มีนาคม พ.ศ. 2446 วันที่ 29 เมษายน พ.ศ. 2460 ก่อนที่ปี พ.ศ. 2490 ได้แยกพื้นที่ 3 หมู่บ้าน ได้แก่ หมู่ 4 บ้านจากขาด, หมู่ 5 บ้านลาดขวาง และหมู่ 6 บ้านหัวเนิน แยกตั้งเป็นตำบลใหม่ คือ ตำบลลาดขวาง วันที่ 29 กรกฎาคม พ.ศ. 2490 ทำให้ตำบลแสนภูดาษเหลือพื้นที่เพียง 3 หมู่บ้าน จนถึงปัจจุบัน

 การแบ่งเขตการปกครอง 
ตำบลแสนภูดาษแบ่งเขตการปกครองออกเป็น 3 หมู่บ้าน ได้แก่
 หมู่ที่ 1 บ้านด่านเก่า
 หมู่ที่ 2 บ้านนอก
 หมู่ที่ 3 บ้านหมู่ใหญ่

 อ้างอิง 

แสนภูดาษ
แสนภูดาษ
แสนภูดาษ